بص يا عم الشيخ بقى هي مش قضية باظت باظت بقى ولا اللي جاي ولا اللي راح اومال ايه بصراحة كده انا هاكلمك بصراحة بقى وانا راجل صادق وصريح الصلاة
تقيلة قوي. الصلاة تقيلة تقيلة. انا قلبي بيتقطع لما باسمع الادان. وضميري بيتقطع ولكن مش قادر كأنها جبل. الصلاة صعبة والوضوء صعب واخلع الجزمة وانا برة ياه! لسة همد ايدي! وافك الرباط وافتح الرباط وبعد كده امد يديني التانية
واشيل الحزاء وبعد كده ادخل الجامع واحط الجزمة في الجزامة. وبعد كده ادور على الوضوء وادخل الاول الخلاء وبعد كده اتوضا يا عم الشيخ ده قصة صعبة والكلام ده خمس مرات. ولو عملتها مرة هاعملها كل يوم. الصلاة تقيلة. انا مش عارف اعمل ايه. طب انا عايز اقول لك حاجة يا اللي مستتقل
الصلاة اوي اوي بالمنزر ده. والصلاة تقيلة على قلبك اوي بالمنظر ده. انا عايز اسألك سؤال. يعني انت لما سافرت عقد عمل في السعودية سكنت سكنت في اوضة مع ستة وكت بتاكل اي اكل. واتلطمت سبع تمن سنين ودقت الزل هناك. ودقت الغربة واستحملت كل
اذا ما كانش تقيل على قلبك ليه؟ وانت يا اللي سافرت دكتوراه في كندا قعدت ست سنين بعيد عايش وسط التلج ليل نهار ما كنتش تقيلة على قلبك ليه؟ وانت يا
اللي كل يوم بتصحى للشغل الساعة سبعة الصبح ولا ستة الصبح. ما هوش تقيل على قلبك ليه؟ وانت يا اللي بتزاكر بقى لك سبع سنين في الكلية زي كلية الطب
ما بتقومش من على المكتب ما هيش تقيلة على قلبك ليه ؟ يا عم الشيخ الكلام اللي انت بتقول فيه ده ده خطير ده مستقبلي. ده حياتي. طب وانت عارف الصلاة خطيرة قد ايه
وانت عارف خطورة الصلاة شكلها ايه. يا اخوانا اول ما يحاسب عليه العبد. يعني السؤال ابو عشرين درجة في ورقة الامتحان. اللي لو ما جاوبتوش انت ساقط حتى لو جاوبت
على باقي الاسئلة. يعني الفصل اللي في الكتاب اللي الدكتور بتاع المادة قال لك الفصل ده اللي هيزاكره بس هينجح. ده الصلاة. عارف يعني ايه اخر وصية لرسول الله قبل ما يموت. وتبقى اخر حاجة في حياتك ازاي ؟ انت عارف الصلاة دي ربنا فرضها فين ؟ ده النبي عليه الصلاة والسلام طلع قبل
سيدنا ابراهيم بعد كده سابه طلع لحد سدرة المنتهى وشاف جبريل بعد كده سابه طلع لحد حجاب النور النبي طلع لمكان ما فيش مخلوق طلع له فيه ايه طلع؟ فيه قبل كده وربنا اوحى له بالصلاة. دي شأنها خطير جدا. يعني الصلاة دي حاجة مهولة. كل
عبادة ربنا نزل جبريل للنبي عشان ياخدها الا الصلاة ربنا طلع النبي عشان ياخدها. عشان كده شف النبي عليه الصلاة والسلام بقى بيقول لك ايه شف بقى يا اللي طول الصلاة تقيلة. انما الدنيا مش تقيلة. لان الدنيا خطيرة. النبي عليه الصلاة والسلام بيقول لك هممت ان امر فتقام الصلاة. الله اكبر الله اكبر
ثم امضي او اذهب ومعي رجال معهم حزم من حطب. الى اقوام لا يشهدون الصلاة. الناس اللي ما بتصليش الناس اللي تاركة الصلاة. الناس اللي ما جتش معنا تصلي في بيت ربنا سبحانه وتعالى. الناس تاركة الصلاة ده ايه؟ فاحرق عليهم
بيوتهم وقفت وانا عقلي تايه قدام الحديس ده. قلت النبي حكم عليه بالقتل. حكم عليه بالاعدام. ليه؟ قلت لانه عامل زي الخلية السرطانية جوة الجسم لو اتسابت هتملك جسم سرطان وتموته. طب طب النبي ما قالش يتقتل. النبي قال ايه؟ طب النبي حكم عليه بالحرق ليه؟ مش بالقتل. لان
اللي بيتقتل جسته بتدفن مع مقابر الناس بعد كده. انما اللي بيتحرق ده جسته بتبقى رماد وبتطير في الهواء. كأن النبي بيقول مش عايزينه معنا لا حي ولا ميت ولا عايزين يبقى له قبر وسط مقابر المسلمين. طب النبي ما قلش هحرقه. قال هحرق عليه بيته. يعني هحرقه هو وبيته. ليه؟ طب ما كان
يحرقوا هو. كأن النبي عليه الصلاة والسلام يريد ان تارك الصلاة ده ولا حتى ذكرى تتساب لك في المجتمع. ولا حتى يتقال ده كان بيت فلان. ان مجتمع ينسى ان فيه مخلوق في الدنيا كان تارك صلاة وسطه. انا اللي رعبني ساعتها لما قلت طب الراجل ده اللي النبي قال انا هممت ان انا اعمل فيه كده
ايه ده! لما ييجي يوم القيامة قدام النبي ويقول له اشفع لي يا رسول الله. النبي هيعمل فيه ايه؟ النبي هيشفع له ولا هيقول له سحقا سحقا. النبي هيعمل معه ايه
يا جماعة القضية خطيرة جدا. قضية ان انت مستتقل الصلاة. انما انت مش انما انت مش عارف بسبب ترك الصلاة. انت رض نفسك لحاجات اتقل قد ايه. اقول لك حاجة اخطر من اي حاجة. ساعة ما يبقى حلقك هيتمزق من العطش. وتروح للنبي عليه الصلاة
والسلام. وتقول له يا رسول الله بق مية من الحوض يا رسول الله. انتم عارفين يا جماعة الاي دي اللي لازم يبقى موجود في رقبتك متعلق عشان تدخل على حوض النبي ايه
انتم عارفين الجواز المرور عارفين الكارنيه عارفين الورقة اللي مختومة بالختم الرسمي اللي ما حدش بيدخل في حوض النبي عليه الصلاة والسلام الا وهي ما هي ايه ؟ علامة الوضوء ان اماكن الوضوء بتنور يوم القيامة. علامة الوضوء اللي ما بيصليش ما بيتوضاش
فييجي يوم القيامة هيتجنن بق مية. خمسين الف سنة في ارض محشر. ما فيش فيها ما فيش فيها كولدير. ما فيش فيها قلة ماية ما فيش فيها ازازة ماية ما فيش فيها نقطة مية. الناس هتجن من العطش يا رسول الله بق مية. ما عكش الاي دي اللي ما بتدخلش غير به
جواز المرور اللي ما بيتدخلش غير به. يبقى في الساعة ديت وفي اللحزة دي تخيل ساعتها بقى الاصعب ان انت كنت تصلي ولا ان انت تستحمل الموقف ده ؟ لما الواحد بيفكر في قول الله سبحانه وتعالى كلا انها لظى نزاعة الشوى الايدين والرجلين
وجلد الراس والصوابع اعضاء السجود. لما جهنم تاخد اعضاء السجود من جسم اللي ما بيصليش تنزعهم. وهو بيعدي من على الصراط عشان يتعذبوا عزاب غير عزاب الجسم. ساعتها الاسهل ايه ؟ الاسهل انك تصلي وانت سليم ولا ان الانسان يمرض مرض؟ يتمنى انه يصلي وهو
يتمنى ان صحته ترجع وما هوش عارف. فيه ايه اسهل من الصلاة في الحياة؟ لما اولادي الاطفال الصغيرين يقولوا لي يا ابي الصلاة تقيلة اقول لهم الوضوء صعب. الدنيا ساقعة الصبح. الوضوء قلوب وضوء. ده الوضوء ده من الوضاءة. وشكم هينور وحياتكم هتنور. ده انت اول ما بتقول
تتوضأ وتقول اشهد ان لا اله الا الله وان محمدا عبده ورسوله. اللهم اجعلني من التوابين واجعلني من المتطهرين. فتحت له ابواب الجنة الثمانية يدخل من ايها شاء في اسهل من كده. ايه اللي اسهل من الجنة لو صليت؟ احنا اللي مصعبين الطريق على نفسنا. احنا اللي مصعبين الامر